JohanHeinsen/ENO huggingface dataset:
Den Nord-Cimbriske Tilskuer, 1829-01-02
Den høie Port havde her og for Varna concentreret, den største Deel af sin Krigsmagt, under den modige Hussein Paschas Befaling. Kapudan Paschas kjække Forsvar af Varna, og den fremskridende Aarstid, kom her Tyr terne til Hjælp; og Russerne trak sig efter Varnas Jndtagelse tilbage for at tage Vinterqvarteer i Fyrstendømmene, og da Oversvømmelse tvang dem til at ophæve Beleiringen for Silistria, skal det have lykkedes Tyrkerne at forstærke Besætningen deri. Der tales vel om et Vinter=Feldttog, men der skrives fra Constantinopel under 25de Novbr., at der er falden saamegen Snee ved og paa Balkanbjergene, at næsten uovervindelige Hindringer synes at være for Operationernes Fortsættelse i denne Egn; imidlertid hedder det dog at Troppemarscherne fra Asien og Afsendelse af Munitions- og Artillerie=Transporter til Krigsskuepladsen vedbleve endnu. Den 18de og 19de Novbr. vare 27 Handelskibe, hvoriblandt 16 fra Alexandrien, ankomme med Korn og Levnedsmidler til Hovedstaden. Faa Timer efter at denne Convoy var indløben i Dardanellerne, den 14de November. var den russiske Admiral Riccord med 1 Linieskib og 3 Fregatter ankommen for at bloquere Dardanellerne. For at sikkre Hovedstaden for Mangel, har Storherren befalet alle ugifte, ikke i Constantinopel fødte Grækere og Armeniere at forlade Hovedstaden inden 14 Dage; man regner, at Jndbyggernes Antal vil blive en 25,000 mindre.
Den Nord-Cimbriske Tilskuer, 1829-01-02
Storherren har mistet sin næstældste Søn PrindsAbdulhamid, i en 21 Maaneders Alder; kun een Prinds: Abdulmeschid (fød 1823) og flere Prindsesser ere i Live.
Den Nord-Cimbriske Tilskuer, 1829-01-02
Rusland. Mod Slutningen af Aaret 1826 havde Ruslands ædle Keiser afsluttet en ærefuld Fred med Persien; den russiske Gesandt i Constantinopel havde bestandig pleiet Undethandlinger med den høie Port, angaaende den mislige Opfyldelse af Akjermans og de andre mellem Rusland og Porten existerende Tractater; ved Londonner Tractaten af 6te Juli angaaende Græker lands Pacification traade Rusland desuden op, som mæglende Magt mellem Porten og Grækerne. Med de andre allierede Magters Gesandtere, forlod ogsaa den russiske Hr. v. Ribeaupierre den tyrkiske Hovedstad, da alle Underhandlinger viste sig at være spildte. Strax derpaa tillod den tyrkiske Regiering sig at krænke det russisk Flag, og ved et Manisest at opbyde dens Folkestag i Masse, for, som det heed: at kjæmpe mod Rusland, dets uforsonlige Fjende, og erklærede tillige der Conventionen i Akjermann og alle tidligere Tractater for ugyldige. Ruslands ædle Keiser fandt det under sin Værdighed længere at taale saa fornærmende Handlinger, han udstædte sit Krigsmanifest mod Porten af 26de April, den 7de Mai rykkede Russerne ind over Pruthfloden og den 7de Juni gik den russiske Armee over Donauen, flere tyrkiske Fæstninger bleve beleirede og indtagne, og de russiske Tropper nærmede sig Schumla, her synes imidlertid den ottomaniske Port at have concentreret en betydeligere Krigsmagt, end man havde gjort Regning paa, hertil kommer at det lader som at Russerne havde begaaet en Feil ved ikke strax at besætte Serwien og derved dække sin Armees venstre Fløi, Paschaen af Widdin opererede i Ryggen paa den, og ikke forsynede med et tilstrækkeligt Antal Tropper for at kunne operere med Kraft, fik et betydeligt Troppecorps af den russiske Garde Ordre til at rykke ind over Donauen, som Forstærkning; imidlertid var Aarstiden allerede rykket forlangt frem, og Forstærkningscorpset kom endnu tids nok for at overvære Varnas sildige Jndtagelse. Den russiske Armees Tilbagetog til deres Cantonnementsqvarterer, skeede ogsaa 4 Uger for sildig for Aarstiden, hvorved Russerne lede et ikke ubetydeligt Tab, formedelst det indtræffende Regnveir. Efter en Skrivelse fra Bucharest af 28de November, indtraf der, endnu bestandig Levningerne af flere Corpser, saavel Cavallerie som Jnfanterie. Som Høistcommanderende for de paa venstre Donau bred tilbageblevne Tropper befandt sig General Rüdiger med sit Hovedqvarteer i Bafardshik, General Roth ventedes daglig i hiin Egn.
Den Nord-Cimbriske Tilskuer, 1829-01-02
Jndenlandsk. Under 3die Decbr. f. A. er udkommen en allerhøieste Forordning om det stemplede Papiirs Brug i Kongeriget Danmark. J Jndledningen. hedder det:"Da Vi have taget under Overveielse, deels hvorledes en forholdsmæssig Taxt kunde fastsættes for det stemplede Papiie i vort Rige Danmark, end den, som ved Forordningen af 25de Mai 1804. er bestemt, og den Forhøielse derunder tillige indbefattes, som hidtil særskilt efter Forordningen af 9de Decbr. 1809 har været beregnet, og deels hvorledes nogen Lettelse kunde være at bevilge i det stemplede Papiirs Brug til visse Slags Documenter, og vor Kasse derimod komme til Skadesløsholdelse ved en Forøgelse af Stempletpapiirs-Jndtægterne i andre passende Tilfælde; og da derhos Omstændighederne. siden Forordningen af 25de Mai 1804 udkom, have foranlediget adskillige nærmere Bestemmelser i Henseende til det stemplede Papiir, disse efterhaanden ere foreskrevne ved forskjellige Anordninger, og yderligere Tillæg og Forandringer dertil endnu ansees at være nødvendige, saa have Vi besluttet, i en ny Anordning at samle alle de Forskrivter, som fremdeles bør gjælde i bemeldte Henseende. Ovennævnte Forordninger af 25de Mai 1804, og 9de Decbr. 1809. saavelsom alle øvrige hidtil udgivne Anordninger, angaaende det stemplede Papiir i vort Rige Danmark, ville Vi altsaa herved have ophævede med Udgangen af Aaret 1828, hvorimod Vi for den følgende Tid, fra Begyndelsen af Aaret 1829 allernaadigst anordne og befale som følger, for bemeldte vort Rige Danmark. (Forordningen udgjør 8 Ark, trykt, svart, og indeholder tilsammen 50 Paragrapher.)¬
Den Nord-Cimbriske Tilskuer, 1829-01-02
De i Kjøbenhavn udstillede Cosmoramaer af Chr. Lehmann. "Slaget ved Navarino og "Moskau ved Keiser Nicolais Kronning, have tildraget sig almindeligt Bifald og Opmærksomhed. Det sidstnævnte, som maaskee med Hensyn til Perspectivet og den omhyggelige Udførelselse selv af de mindste Detail, torde være det fortrinligste, har Maleren optaget som Øienvidne paa selve Stedet; man seer her den store Parade i Moskau Dagen efter Kroningsfesten; Hs. Majestæt Keiseren og Storfyrsterne gienkiendes let blandt den omgivende Menneskevrimmel, hvis forskjellige Grupperinger ere særdeles heldige. J"Slaget ved Navarino" det største af disse Stykker, (ved hvilket Maleren har betjent sig af Reisendes Tegninger, der som Øievidner nøiagtigt have skildret Localiteterne) seer man hele Navarinos Havn i et vidtomfattende Prospect; den tyrkiske Linie er gjennembrudt og Kampen i fuld Gang Begge Malerier, det have en overraskende og frappant Virkning, henhøre sikket til det Fortrinligste i denne Art, man her har seet. Fredagen den 5te December var Møde i det kongl danske Videnskabernes Selskab. Etatsraad og Professor Ørsted, R. af D., forelæste en Afhandling om det dynamiske og ætomistiske System, betragtede med Hensyn paa de nyere Opdagelser. Fredagen den 19de December var Selskabet atter samlet Statsraad og Professor Herholdt, R. af D., forelæste en Afhandling om tvende Monstruositeter. Til ordentligt indenlandske Medlem optaget Hs. Høiærværdighed Biskop F. Plum, Dr. theol. C. af D.; til udenlandsk Medlem Prof. August Boeck i Leipzig.
Den Nord-Cimbriske Tilskuer, 1829-01-02
Efter den under 9de September f. A. udkomne Plan for det 82de Kongelige Kjøbenhavnske Klasselotterie bliver samme uforandret ligesom i forrige Aar.
Den Nord-Cimbriske Tilskuer, 1829-01-02
Samtlige Professorer ved det kongl. Kunst=Academie have paa Hs. Kgl. Høihed Prinds Christians Forslag erholdt Rang med No. 8 i 5te Klasse, samme Rang er ogsaa allernaadigst tilstaaet Academiets Secretair Hr. Thiele.
Den Nord-Cimbriske Tilskuer, 1829-01-02
Den ny Præst for den mosaiske Menighed i Kjøbenhavn, Dr. Abraham Alexander Wolff, fortiden Rabbiner i Giesen, omtales i Dr. Franckels Tidsskrift Sulamith, som en ung Mand af stor Lærdom og Belæsthed.
Den Nord-Cimbriske Tilskuer, 1829-01-02
J denne Tid er en Hexeproces i Drivt ved Hornum og Fleskum Herreders Ret i Nibe. E Barn i Søndertranders blev sygt. Efter Skik og Brug hentedes en klog Mand i Nørre-Sundbye, der erklærede, at Barnet var forgjort. Han lod sig bringe Jord fra Kirkegaarden, klippede Haar og Regl af det syge Barn, brændte disse og lavede deraf en Mixtur, som indgaves Barnet. Derefter underrettede han ei alene om hvo der havde forgjort Barnet, nemlig en Mand i Byen, men gik endog dristig til denne Mand og sagde ham det lige i Øinene Manden blev noget underlig eller overrasket og lod Doctoren gaae. Men da han fik Tid til at betænke sig og havde raadspurgt Andre, begav han sig efter den kloge Mand, fik ham sat fast og bragt til Øvrig heden. Sin Recept angav han at have taget af er tydsk Bog, han førte med sig, men som dog ikke fandtes deri; han tilstod at Barnet var forgjort, og at hiin Mand var Forgjøreren; men da det kneb til sidst og han saae Cachottet oplukket, at Alt var gjort for at narre Vedkommende, som jo vilde narres, og for at fortjene Penge. Hvis Kiendsgierningerne i det optagne Forhør ikke ere væsentlige anderledes end de her fortalte, vil denne kloge Mand vist ikke alene blive dømt for Qvaksalverie, men desuden med skjærpet Straf for sin beskyldning mod en Uskyldig thi vil man sige, graverende Beskyldning kan ei finde Sted ved et Nonens, som Forgjørelse, saa er det vitterligt, at den jydske Almue har endnu Troen paa Forgjørelse, og havde ikke den beskyldte været en Mand, som har den Nøgle, der kan aabne alle Justitias Porte, og som en riig Mand ikke slet Ord paa sig i Publicum, kunde denne beskyldning bevirket at han af overtroisk Pøbel kunde efter Sædvane være forulempet paa Helbred, Eiendom eller Liv.
Den Nord-Cimbriske Tilskuer, 1829-01-02
Trykkes, redigeres og udgives i Thisted af J. C. Lund.
Den Nord-Cimbriske Tilskuer, 1829-01-02
Dandsemester Charles Laenger i Arnstadt har inventeret et Livstykke for Børn, hvilket har til Hensigt at trække Skuldrene ned og tilbage, og give dem saaledes en smuk Skikkelse. Det kgl. danske Sundheds-Collegium har meddeelt ham en Attest for Uskadeligheden af disse Livstykker, som faaes tilkjøbs i Kbhavn.
Den Nord-Cimbriske Tilskuer, 1829-01-02
Døde. Kjøbenhavn: Annette Cathrine Mari Tronier, fød Mauer, 24 Aar; Georg Otto Post, 29 Aar; Enkemad. A. C. Herforth, f. Anchersen, 71 Aar. Frederiksborg: Sproglærer A. L. F. Hartmann, 30 Aar. Frederiksværk: Studiosus G. H. Winther, 69 Aar. Rødding: Amtsprovst over Ribe Søndre Amtsprovstie, Hans Hørbroe, 64 Aar. Venneboe. Forhenværende Sognepræst for Ørting og Falling, Jens Pontoppidan.
Den Nord-Cimbriske Tilskuer, 1829-01-02
Ved Tallotteriets 1172. 40,45,35,24,32.
Den Nord-Cimbriske Tilskuer, 1829-01-02
(Trækning i Altona udkom,
Den Nord-Cimbriske Tilskuer, 1829-01-02
Avertissements. Da der ved 3die Auction den 9de October sidstleden, over den Niels Christensen forhen tilhörende den Kongelige Kasse adjudicerede eller seqvestrerede Gaard i Aggersborg Sogn, Österhanherred, Hjøring Amt, ei blev gjort antageligt Bud; saa vorder en 4de og endelig Auction i og over denne Gaard, der staaer for Hartkorn 3 Tdr., afholdt Torsdagen den 22de Januarii 1829 om Formiddagen Kl. 11; hvilket herved bekjendtgjöres til Lysthavendes Efterretning. Hann-Herredernes Contoir paa Aagaard, den 23. December 1828. Kjer.
Den Nord-Cimbriske Tilskuer, 1829-01-02
Da der ved 3die Auction den 3die November sidstleden, over den Søren Thomsen forhen tilhørende nu den almindelige Enkekasse udlagte Gaard i Østerhanherred i Sønderøre Bye, Broust Sogn, ej blev gjort antageligt Bud, saa bliver en 4de og endelig Auction i og over denne Gaard, der staaer for Hartkorn 3 Tdr. 3 Skpr. 3 Fdkr., afholdt Tirsdagen den 20de Januarii 1829 om Formiddagen Klokken 11; hvilket herved bekjendtgjøres til Lysthavendes Efterretning. Hann-Herredernes Contoir paa Aagaard, den 23de December 1828. Kjer.
Den Nord-Cimbriske Tilskuer, 1829-01-02
En nye smuk malet Holsteens Vogn med 3de blaa laqverede og forgyldte Agestole, er - for Lysthavende - at bekomme for bil Hjardemaal. lig Priis hos paa Bubbel.
Den Nord-Cimbriske Tilskuer, 1829-01-06
No. 2. Ao. 1829. Den Nord-Timbriske Tilskuer. eller Amts Thisted. kgl. allernaadigst privilegerede. AvertissementsTidende. Forsendes med Brevposten. overalt i Danmark. Tirsdagen. den 6te Januar.
Den Nord-Cimbriske Tilskuer, 1829-01-06
Udenlandsk.
Den Nord-Cimbriske Tilskuer, 1829-01-06
Rusland, Tyrkiet og Grækerland. Efter de seneste Efterretninger fra Bucharest af 8de December, var endnu Grev Witgensteins Hovedqvarteer i Jasse; Generalerne Diebitsch og Berg arbeidede uafbrudt paa Planen til næste Feldttog; af Beleiringstropperne for Schumlahavde 12,000 Mand taget Vinterqvarteer i Walla. chiet, og 6000 Mand og den største Deel af Feldt Artilleriet i Moldau; det Andet for Silistrig og Schumla brugte Corps, er opstiller mellem Donau og Varna, og den store Halvedeel af den russiske Armee staaer i Egnen mellem Babadag og Basardshik, ved sidste Sted, Rasova og Debina ere Forskandsninger opkastede; Matschin, Hirsova, Kortendeny og Varnas Fæstningsværker have undergaaet en Reparation, og andre væsentlige Puncter ere blevne forskandsede til Forsvar for denne Deel af Bulgarien. - Fornævnte Efterretninger sige ogsaa, at alle alvorlige Operationer ere indstillede siden Fægtningen ved Paravadi, hvor Storvezirens Fortrav ved at angribe de russiske Forposter, efter en flere Timers frugtesløs Kamp, søgte at tilkjæmpe sig Veien til Varna; det hedder, at 30,000 Tyrker, havde samlet sig mellem Jdos og Burgas, men skulle senere have draget sig tilbage, imidlertid er det dog tilsyneladende, at de ved at passere Veien fra Jdos over Hæmus, have sat sig fast for Varna, hvilket Tyrkerne kunne gjøre uden at frygte for Mangel, da Magazinerne i Burgas skulle være godt forsynede. Berliner=Statstidende melder ellers, at flere Breve fra den tyrkiske Grændse indeholde den Efterretning: at Tyrkerne skulle have gjort et frugtesløst Forsøg paa igjen at indtage Varna. Tabet skal paa begge Sider være betydeligt, og Seraskieren der commanderede Tyrkerne, skal være bleven haardt saaret. Breve fra Odessa af 12te December sige ogsaa, at da Omer Vrione fra Schumla af, gjorde en Bevægelse mod Basardshik, var General Roth rykket ham imøde fra Varna. Næste Post vil vel bringe de mere detaillerede Omstændigheder.
Den Nord-Cimbriske Tilskuer, 1829-01-06
- Efter Beretning til General Paskewisch fra Generalmajor Tschawischawalse havde denne Sidste med det bajazedske Detaschement marscheret mod Tyrkerne, som 5000 Mand stærke og 2 Kanoner, gik dem imøde ved Landsbyen Kisik-Kai, men disse Sidste maatte, efter en kort Fægtning og uden at løse et Kanonskud, rømme Valdpladsen med et Tab af 40 Døde og Saarede. – Fra Constantinopel har man ingen senere Efterretninger, end af 25de November, som sige: at det daarlige Veir synes at lamme Storvezirens Operationer; Tatarer, som vare indtrufne fra Schumla, havde brugt 12 istedet for 4 Dage til at tilbagelægge denne Vei. Trods Blokaden indløb daglig Skibe til Hovedstaden og mod 200,000 KiloKorn vare ankomne dertil, som allene er nok til at forsyne Staden paa 2 Maaneder. - En Skrivelse fra Navarino af 29de November, skildrer fuldkommen Moreas Tilstand efter Jbrahims Afreise, der gives ingen andre Stæder og Landsbyer end Navarino, Corinth, Modon og Coron, og dem paa Kysten af Lakonien, hvortil Jbrahim dog aldrig havde trængt frem. Nauplion lod Grivas fra Fortet Palymedes nedskyde, da Jndvaanerne ikke meere kunne levere ham Penge, og de anseeligste Beboere vægrede sig for at skikke deres Døttre til Fortet for at tilfredsstille hans dyriske Lyster. Patras er aldeles sløifet, kun nogle Huse staae endnu, som vare beboede af nogle tyrkiske Familier, der nu have forladt dem, der bygges i dette Øieblik en nye Stad ved Havbredden, faa Bøsseskud fra den Anden, store skjønne Bygninger og regelmæssige Gader staae der allerede, Caffehuse og Restaurationer ere indrettede, og daglig ankomme flere Jndbyggere dertil. Tripolitza, som var aldeles sløifet, skal igjen opbygges, man udkaster ogsaa paa Landtungen ved Corinth Planen til en nye Stad, og Fæstningsværker blive anlagte for at forsvare Gjennemseillingen der; et Compagnie Arbeidere fra den franske Expeditions Hær ere opbrudte for at arbeide paa Fæstningsværkerne der. Den franske og engelske Gesandt, havde gjort et nyt Forsøg paa at bevæge Porten til Underhandlinger angaaende de græske Anliggender; den 29de November var til den Ende en fransk Gesandtskabssecretair afsendt til Constantinopel. At General Maison har opslaaet sit Hovedqvarteer ombord paa Skibet Conquerant, synes at bevise, at der endnu hersker epidemiske Sygdomme i den franske Armee.
Den Nord-Cimbriske Tilskuer, 1829-01-06
Portugal. Fra Lissabon skrives under 3die December, at den franske Vice-Consul derstæds Hr. Blanchet har indleveret en eftertrykkelig Note, til Regjeringen, hvori han ligefrem spørger, om han og franske Undersaattere kunne være vis paa deres personlige Sikkerhed; den skal tillige indeholde flere ubehagelige Sandheder, hvorover Dou Miguel og hans Medhjælpere skulle være blevne meget forbittrede. Overalt aftager det miguellistiske Parties Jndflydelse Dag for Dag, flere af Usurpateurens forhenværende ivrigste Tilhængere. klage, og vente kun paa Leilighed til at erklære sig for Don Pedro. Den Miguels Regjering begynder selv at indsee at deres Skrækkesystem bringer Miguellisterne i Miscredit, og har derfor befalet, Provincialretterne at handle med mindre Strænghed, mange Frigivelser have derfor funden Sted; men den gamle Dronnings Partie vil det Modsaatte, for at kunne drage Fordeel af den nærværende Regjerings Feilgreb: J Elvas befalede Corregidoren at 34 Fanger skulle sættes i Frihed, men det der garnisonerende 17de Regiment, som hører til Marquis Chaves's Corps, modsatte sig samme, saa at Corregidoren maatte reguirere 2 Regimenter til Hjælp, og det kom til Haandgemæng mellem begge Partier, hvorved der faldt 100 Mand paa begge Sider, og det 17de Regiment blev drevet tilbage i deres Caserne, og maatte strække Vaaben. J Borba i Alenteje, tog Sagen ikke saa god en Ende. Retten frikiendte 21 Fangne, men de kongl. Frivillige fandt for godt at myrde eller rettere sagt at slagte alle dem, der for politiske Meninger vare indspærrede i Fængslerne. Fra alle Sider synes ogsaa Storme at true Don Miguel, enhver Paketbaad, som udløber, er besat med en Mængde Officerer og Soldater, hvilke den franske Fregat, trods alle Bestræbelser af Dou Miguels Drabantere, bringe ombord paa Samme. Endnu i Forregaars begav en i activ Tieneste staaende Oberst sig i fuld Uniform og ledsaget af 2 Soldater, som han, under Foregivende af Tjenesteforretninger havde befalet at følge sig; ombord paa Dampskibet. J det Øieblik, han ankom dertil, overgav han Soldaterne en Skrivelse til Krigsministeren, hvori han underrettede ham om, at hans Post maatte igjen besættes, da han ikke længere ville vanære sig med at tjene en Tyran. – Da ingen uden Enke-Dronningen, Barberen og Skriftefaderen maae komme til Don Miguel, veed man ikke hvorledes han egentlig befinder sig, men man taler om at hans Tilstand skal være meget farlig. - Et Coffardieskib fra Rio Janeiro beretter, at det var Don Pedros faste Beslutning at sende en Eskadre og Tropper til Europa. 2 Linieskibe, 3 Fregatter, nogle Krigsbrigger og flere Transportskibe ventede hver Time Ordre til i Rio Janeiro at indtage det fornødne Mandskab og Munition, som begge Deele i største Hast sammenbringes.
Den Nord-Cimbriske Tilskuer, 1829-01-06
Spanien. General Espagna i Catalonien, har det nu ogsaa lykkedes den apostoliske Faction at gjøre til en af dens Værktøier, dette er høist paafaldende, da der just var dette Partie, han før arbeidede imod. Han har tilskreven Kongen en Forestilling, hvori han skildrer Ministrene, som lutter Liberale og Forrædere; dette skal have opbragt Hs. Majestæt i høieste Grad, han skal have forelagt Geheimeconseilet samme, og Ministrene skulle have forlangt at Sagen blev undersøgt, og man taler om at General Longa i Grev d'espagnas Sted skal erholde General-Commandoen i Catalonien. De Apostoliske, som altid ere listige og slettænkende, have fundet paa at give de Liberale Skylden for alle Sammensværgelser. - Der klages stærkt over Landets financielle Tilstand; Landmanden kan ikke sælge sit Korn, uden til de allerlaveste Priser; i Provindserne Mancha og Valencia har Tørke ødelagt Sæden, de kunne altsaa ingen Afgivter betale, og man beregner at dette Aars Deficit vil blive over 60 Millioner Realer (15 Mill. Fr.). Det Statslaan Hr. Estafaniskulle bringe i Udførelse, er ikke, og kommer neppe i Stand, vore Statsmænd oversee Landets uhyre Hielpekilder, og tage deres Tilflugt til fordærvelige Operationer. Der skrives fra Barcelona at Skræksystemet vedvarer endnu. 16 Mennesker vente atter i Fængslerne deres sidste Time.
Den Nord-Cimbriske Tilskuer, 1829-01-06
Literaire Notitser. En bekjendt ung Claveerspiller List i Paris, der var Parisernes Favorit, var for nogle Maaneder siden, ligesom forsvunden, og man troede ham død – men det bestod kun i, at han var falder i Hænderne paa det andægtige Broderskab, og ved Fasten, Bodøvelser og Selv piskning næsten var bragt til Gravens Rand. En oplyst ung Geistlig opdagede ham hændelsesviis, blev en Læge for hans Sjæl og Legeme, og gjengav ham til Konsten; for at gjøre Bod, lod han ham atter sætte sig ved Claveret, og neppe frembragte hans Fingre igjen de føde Toner, førend Kjerligheden til Livet og Konsten igjen vognede hos ham. Det franske Blad Messager gjor følgende Definitioner mellem Eskadre, Division, Flaade o.s. v. En Eskadre skal i det mindste bestaae af 9 Krigskibe under een Commando, og bliver commanderetaf en Contra-Admiral. En Division bestaaer i det mindste af 3, og i det høieste af 8 Krigsfartøier, og bliver commanderet af den ældste Skibscaptain. Mere end 17 Krigskibe kaldes en Armada, og commanderes af en Vice-Admiral. Flaade, er en stor Hoben af Krigs= eller Coffardieskibe, der seile under Convoy. Flotille, er en Flaade af mindre Krigsfartøier.
Den Nord-Cimbriske Tilskuer, 1829-01-06
Fra Maintz skrives under 17de December, at et tumultarisk Optrin, der nylig har fundet Sted, foranlediget af Følgende: Man havde lagt Mærke til, at Bønderkonerne ofte søgte at smugle Caffe og andre toldbare Vare ind i Staden i deres Buxer og under deres Kjoler. Man lod dem derfor visitere. Den Told Officiant, der havde denne ædle beskjæftigelse, begyndte uhældigviis, ved en forefaldende Leilighed Undersøgelsen med de Ord: "Jeg skal lære Dig at drage dine østerrigske Buxer af." Landsbykonen underkastede sig Undersøgelsen; men man fandt Jntet hos hende. Hun var imidlertid fiffig nok til at anmelde det Passerede og hvad Toldbetjenten havde yttret i næste Vagthuus, hvor der laae østerrigske Tropper. Den commanderende Officeer, sendte strax Mandskab af, for at arrestere Toldbetjenten. Denne gjorde Jndsigelser, det kom til Ordstrid, flere af Jndvaanerne forsamlede sig og vilde tage Toldbetientens Partie, og det Hele havde taget en meget tragisk Ende, hvis ikke flere Militairpersoner og Told-Officiantere af høiere Rang, havde lagt sig imellem og bragt Orden til Veie. Toldbetjenten blev imidlertid sat under Tiltale for hans utilbørlige Forhold.
Den Nord-Cimbriske Tilskuer, 1829-01-06
En Europæers Privatbrev fra Canton giver Anledning til følgende alvorlige og bedrøvelige Betragtning: J Løbet af eet Aar er fra de forskjellige Retter i Canton og dens Omegn, udfærdiget 202 Dødsdomme. Flere end 120 af disse Domme, bleve, uden Apel til det høieste Tribunal i Pekin, fuldbyrdede. Jngen af benævnte Straffe skulle have været exeqveret, uden i Overærelse af Provindsens Militairchef Koungchorpi; men Executionerne ere i dette Aar saa talrige, at denne Mandarin har erklæret, at har ikke vil bivaane dem, naar kun som Forbrydere, blive henrettede paa eengang. Tre forskjellige Slags Dødsmaader ere paalagte dømte, nemlig: at halshugges, at qvæles, og den saakaldte Lougsche, hvilket, efter det chinesiske Udtryk, bestaaer i at hugge den Fordømte i titusinde Stykker, eller som det hedder, at slide ham Led fra Led.